CELEX: 32019R1926
Language: sl
Date: 2019-11-14 00:00:00
Title: Uredba Sveta (EU) 2019/1926 z dne 14. novembra 2019 o dodelitvi ribolovnih možnosti v skladu s Protokolom o izvajanju Sporazuma o partnerstvu med Evropsko unijo in Republiko Senegal o trajnostnem ribolovu

20.11.2019   
               
               
                  SL
               
               
                  Uradni list Evropske unije
               
               
                  L 299/43
               
            
         UREDBA SVETA (EU) 2019/1926
         z dne 14. novembra 2019
         o dodelitvi ribolovnih možnosti v skladu s Protokolom o izvajanju Sporazuma o partnerstvu med Evropsko unijo in Republiko Senegal o trajnostnem ribolovu
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 2. marca 2015 sprejel Sklep (EU) 2015/384 (1) o sklenitvi Sporazuma o partnerstvu med Evropsko unijo in Republiko Senegal o trajnostnem ribolovu (v nadaljnjem besedilu: Sporazum) (2). Sporazum je začel veljati 20. novembra 2014 in še vedno velja.
                  
               
                     (2)
                  
                  
                     Trenutno veljavni protokol o izvajanju Sporazuma se izteče 19. novembra 2019.
                  
               
                     (3)
                  
                  
                     V skladu s Sklepom Sveta (EU) 2019/1925 (3) je bil 18. novembra 2019 podpisan nov protokol o izvajanju Sporazuma (v nadaljnjem besedilu: Protokol).
                  
               
                     (4)
                  
                  
                     Ribolovne možnosti iz Protokola bi bilo treba državam članicam dodeliti za celotno trajanje njegove uporabe.
                  
               
                     (5)
                  
                  
                     Protokol se začasno uporablja od datuma njegovega podpisa, da se zagotovi čimprejšnji začetek ribolovnih dejavnosti plovil Unije. Zato bi bilo treba to uredbo uporabljati od navedenega datuma –
                  
               SPREJEL NASLEDNJO UREDBO:
         
            Člen 1
            Ribolovne možnosti, določene na podlagi Protokola, se državam članicam dodelijo, kot sledi:
            
                        (a)
                     
                     
                        zamrzovalna plovila za ribolov tuna s potegalko:
                        
                                    Španija:
                                 
                                 
                                    16 plovil
                                 
                              
                                    Francija:
                                 
                                 
                                    12 plovil
                                 
                              
                  
                        (b)
                     
                     
                        plovila z ribiško palico:
                        
                                    Španija:
                                 
                                 
                                    8 plovil
                                 
                              
                                    Francija:
                                 
                                 
                                    2 plovili
                                 
                              
                  
                        (c)
                     
                     
                        plovila s parangalom:
                        
                                    Španija:
                                 
                                 
                                    3 plovila
                                 
                              
                                    Portugalska:
                                 
                                 
                                    2 plovili
                                 
                              
                  
                        (d)
                     
                     
                        plovila z vlečno mrežo:
                        
                                    Španija:
                                 
                                 
                                    2 plovili
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od datuma začetka začasne uporabe Protokola.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. novembra 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  Sklep Sveta (EU) 2015/384 z dne 2. marca 2015 o sklenitvi Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije (UL L 65, 10.3.2015, str. 1).
         
            (2)  Sporazum o partnerstvu med Evropsko unijo in Republiko Senegal o trajnostnem ribolovu (UL L 304, 23.10.2014, str. 3).
         
            (3)  Sklep Sveta (EU) 2019/1925 z dne 14. novembra 2019 o podpisu, v imenu Unije, in začasni uporabi Protokola o izvajanju Sporazuma o partnerstvu med Evropsko unijo in Republiko Senegal o trajnostnem ribolovu (glej stran 11 tega Uradnega lista).